**Ministru kabineta noteikumu projekta „Grozījumi Ministru kabineta 2010. gada 6. aprīļa noteikumos Nr. 343 „Noteikumi par lielgabarīta un smagsvara pārvadājumiem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts šo jomu neskar. |
| 2. | Pašreizējā situācija un problēmas | Spēkā esošajos Ministru kabineta 2010. gada 6. aprīļa noteikumos Nr. 343 „Noteikumi par lielgabarīta un smagsvara pārvadājumiem” (turpmāk – Noteikumi) ir noteikts, ka atļaujas dalāmu kokmateriālu pārvadāšanai ar kopējo masu 52 t drīkst izdot tikai gadījumos, ja transportlīdzekļa sastāva kopējais garums nepārsniedz 18,75 metrus. Tai pašā laikā praksē ir gadījumi, kad nepieciešams transportēt kokmateriālus (apaļkoku), kas paredzēti elektrības un sakaru līniju balstu ražošanai un šādos gadījumos transportlīdzekļu sastāva kopējais garums (ar kravu) pārsniedz iepriekš pieminēto.Praksē nereti ir gadījumi, ka Ceļu policija Noteikumu 33.1. apakšpunktu traktē burtiski, t. i., pārbaudot smalcinātās koksnes kravu, neatzīst to par atbilstošu Noteikumu 33.1. apakšpunktam, tādēļ uzņēmēji ir spiesti pārvadāt nepilnas kravas, kas rada zaudējumus nozarē un palielina satiksmes intensitāti uz autoceļiem. Šķelda pēc savas būtības ir smalcināta koksne, kas mēdz būt dažādas frakcijas – gan smalkāka, gan rupjāka.Noteikumu 36.5. apakšpunkts nosaka, ka dalāmas kokmateriālu vai lauksaimniecības produkcijas lielgabarīta un smagsvara kravu pārvadāšanai paredzētais transportlīdzekļa augstums no brauktuves virsmas nedrīkst pārsniegt 4 metrus. Prakse parāda, ka šādiem transportlīdzekļiem sarullēts brezenta pārklājs vai izliekts hidromanipulatora elastīgais hidropievads atrodas dažus centimetrus virs Noteikumos noteiktā augstuma. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Grozījumi Noteikumos ir sagatavoti, lai vienādotu nosacījumus svara ziņā visiem apaļkoku pārvadātājiem un lai pārvadātāji varētu saņemt nepieciešamās lielgabarīta un smagsvaru pārvadājumu atļaujas uz 12 mēnešu termiņu, kā arī lai novērstu domstarpības un precizētu smalcinātas koksnes aprakstu un pieļaujamo transportlīdzekļa augstumu no brauktuves virsmas.Ministru kabineta 2010. gada 28. septembra noteikumu Nr. 916 „Dokumentu izstrādāšanas un noformēšanas noteikumi” 54. punkts nosaka, ka dokumenta kopiju izstrādā, nokopējot vai citādā tehniskā veidā iegūstot oriģināla kopiju, līdz ar to nepieciešams precizēt Noteikumu 22. un 23. punkta redakciju nosakot, ka veicot pārvadājumu, atļaujai vai tās kopijai jāatrodas pie transportlīdzekļa vadītāja. Ar šo grozījumu tiek vienādotas prasības vietējiem un starptautiskajiem kravu pārvadātājiem, kā arī atvieglo atļauju saņemšanas procesu.Noteikumu 2. pielikums „Lielgabarīta un smagsvara pārvadājuma atļaujas pieprasījums” papildināts ar prasību pārvadātājam norādīt PVN maksātāja reģistrācijas numuru, kā arī transportlīdzekļa izgatavotāja noteikto attiecīgā transportlīdzekļa pilno masu. |
| 5. | Projekta izstrādē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi” |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē nebija nepieciešama, jo ar Noteikumu grozījumiem tiek tikai vienkāršota lielgabarīta un smagsvara pārvadājumu atļauju izsniegšana ļoti specifiskiem izņēmuma gadījumiem un ietekme uz sabiedrību šajā gadījumā nebūs. |
| 7. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi”. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Netiek radītas jaunas valsts institūcijas, kā arī netiek paplašinātas esošo institūciju funkcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Netiek radītas jaunas valsts institūcijas, kā arī netiek paplašinātas esošo institūciju funkcijas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav. |

Anotācijas II, III, IV, V un VI sadaļa – projekts šīs jomas neskar.

Satiksmes ministrs A. Matīss

Vizē: Valsts sekretāra p. i. Dž. Innusa

2013.03.11. 14:51

M. Zaļaiskalns

67036404, Maris.Zalaiskalns@lvceli.lv